આપણે સૌ ઘણાં સમય પહેલાં જ્યારે નેટ જગત આટલું વિકસિત ન હતું ત્યારે પત્ર કે ફોન દ્વારા આપણાં સગાં-સંબંધી, મિત્રવર્તુળના ખબરઅંતર પૂછતાં હતા. આજના અત્યાધુનિક જમાનામાં નેટ જગત વિકસિત થયું છે ત્યારે આજે લોકોના કમ્પ્યૂટરમાં તદુપરાંત મોબાઇલ, ટેબલેટ અને આઇપેડ જેવા ઉપકરણોમાં ઇન્ટરનેટની સુવિધા જોવા મળે છે. આ સુવિધાની ખાસ ઉપયોગિતા એ છે કે ગણતરીની સેકન્ડમાં જ આપણે વિશ્વભરમાં બનેલ કોઈ પણ ઘટનાની માહિતી મોબાઇલ, કમ્પ્યૂટર વગેરેમાં ફેસબુક, ટ્વિટર જેવી એપ્લિકેશન દ્બારા જાણી શકીએ છીએ. હવે સમય આવી ગયો છે કે આજે આ સુવિધાનો લાભ લઈ આપણે આપણી ગૌરવવંતી ગુજરાતી ભાષાને વધુ સજ્જ અને લોકોપયોગી બનાવીએ.